b"\n_START_ARTICLE_\nClimatitzaci\xc3\xb3 solar\n_START_PARAGRAPH_\nEls termes fred solar i Climatitzaci\xc3\xb3 solar es refereixen a sistemes que usen l'energia solar per a la refrigeraci\xc3\xb3 d'ambients. L'aplicaci\xc3\xb3 m\xc3\xa9s freq\xc3\xbcent \xc3\xa9s el condicionament d'aire, tant en edificis com en ambients m\xc3\xb2bils (sobretot vehicles). Existeixen sistemes basats en fotovoltaica i uns altres en energia solar t\xc3\xa8rmica.\n_START_SECTION_\nIntroducci\xc3\xb3\n_START_PARAGRAPH_\nLa tecnologia del fred solar parteix d'una idea aparentment contradict\xc3\xb2ria: aprofitar la calor per generar fred. Tenint en compte que el consum el\xc3\xa8ctric puja considerablement durant els mesos d'estiu per l'\xc3\xbas dels aparells d'aire condicionat, la generalitzaci\xc3\xb3 d'aquesta tecnologia pot suposar un desenvolupament molt positiu en la implantaci\xc3\xb3 de noves aplicacions de les energies renovables i en la reducci\xc3\xb3 d'aquestes puntes de consum el\xc3\xa8ctric.\n_START_SECTION_\nSistemes basats en energia fotovoltaica\n_START_PARAGRAPH_\nQualsevol aparell el\xc3\xa8ctric d'aire condicionat podria funcionar a partir de l'energia generada per m\xc3\xb2duls solars fotovoltaics. Existeixen diversos fabricants que subministren combinacions entre les dues tecnologies. L'avantatge \xc3\xa9s que no es necessiten aparells especials i els dos elements estan disponibles al mercat. El desavantatge \xc3\xa9s el baix rendiment, comparats amb els sistemes d'energia solar t\xc3\xa8rmica.\n_START_SECTION_\nPSE-ARFRISOL\n_START_PARAGRAPH_\nPSE-ARFRISOL intenta demostrar que \xc3\xa9s possible estalviar entre un 80 i un 90\xc2\xa0% d'energia en el condicionament energ\xc3\xa8tic dels edificis (calefacci\xc3\xb3 i refrigeraci\xc3\xb3) en diferents zones geogr\xc3\xa0fiques d'Espanya. El CIEMAT lidera el Projecte Singular Estrat\xc3\xa8gic d'I+D sobre Arquitectura Bioclim\xc3\xa0tica i Fred Solar (PSE-ARFRISOL), incl\xc3\xb2s en el Pla Nacional d'Energia d'Espanya."